Lisa 1
19.07.2024 hankelepingu
nr 2-2/24/708-1 juurde

TEHNILINE KIRJELDUS EHITUS/REMONTTÖÖDE TEOSTAMISEKS

Terminid: Tehnilises kirjelduses on Riigi Kaitseinvesteeringute Keskust nimetatud Hankijaks või Tellijaks. Isikut, kellega käesoleva hanke tulemusena kavatsetakse sõlmida töövõtuleping, nimetatakse Täitjaks või Pakkujaks.
Tellija: Riigi Kaitseinvesteeringute Keskus.
Ehitushanke objekti nimetus: Filtri 12 – hoone viilkatuse paigaldus.
Asukoht: Filtri tee 12, Tallinn.
Ehitustööde liik: remont.
Etapilisus: üheetapiline.
Ehitushanke objekti iseloomustus: konteinerhoone katuse paigaldus.
Tööde teostamise tähtaeg: esimesel võimalusel kuid mitte hiljem kui 1 kuu peale hankelepingu sõlmimisest.

1.	Üldnõuded
Ehitustööde aluseks on käesolev tehniline kirjeldus. 

1.1.	Hoone olemasolevate konstruktsioonide avamis-/ehitustöödel tuleb rangelt kinni pidada ohutusnõuetest.
1.2.	Ehitustööde käigus kaitsta säilitatavaid hoone konstruktsioone, sisustust, kommunikatsioone ja objekte (hooned, juurdepääsuteed, haljastus) tekkida võivate vigastuste eest, vajadusel rajada kaitsepiirded. Tööde tuleb rangelt kinni pidada ohutusnõuetest.
1.3.	Rikutud konstruktsioonid tuleb taastada.
1.4.	Koostada tööde teostamise ajagraafik ja kooskõlastada see Tellija esindajaga.
1.5.	Kõik kasutatavad tooted ja materjalid peavad olema uued.
1.6.	Täitja peavad olema töö teostamiseks kõik tehnilised vahendid.
1.7.	Kõik viimistlusmaterjalid kooskõlastada tellijaga.
1.8.	Kõik välja toodud tööde mahud on indikatiivsed ja tuleb täitjal üle kontrollida.
1.9.	Koostada teostusjoonised renoveeritavatele osadele dwg- ja pdf-vormingus.
1.10.	Ehitustööde käigus kasutatava vee ja elektri eest kohustub täitja tasuma vastavalt sõlmitavale kokkuleppele RKIK Põhja haldusteenistusega.
1.11.	Pakkumuse esitamisel garanteerib pakkuja, et on pakkumuse koostamisel arvesse võtnud kõik käesoleva riigihanke teostamiseks ja hankelepingu eesmärgi saavutamiseks vajalikud täitja tööd, teenused, tegevused ja toimingud, kaasa arvatud need, mis ei ole otseselt kirjeldatud hankedokumentides ja selle lisades, kuid mis on tavapäraselt vajalikud nõuetekohase tulemuse saavutamiseks arvestades lepingu eesmärki.

2.	Nõuded ehitusliku osa kohta

2.1.	Katuse paigalduse eesmärgiks on sadevete läbijooksude peatamine 2-korruselise konteinerhoone esimesel korrusel.
2.2.	Paigaldada olemasolevale lamekatusele (katuse pind 170m2) kandetarind ning trapetsprofiilplekk, katuse kallak suunata kagu suunas.
2.3.	Paigaldada uued sadeveerennid ja -torustik.
2.4.	Sulgeda hermeetiliselt korruste vaheline ühendus vältimaks sadevete sattumist korruste vahele.
2.5.	Vajadusel planeerida pinnas sadevete suunamiseks hoonest eemale.

3.	Muud nõuded

3.1.	Objektil teostatud töödele peab kehtima 2-aastane garantii. 
3.2.	Objektiga tutvumine kohustuslik, hilisemaid pretensioone ja hinnamuutusi ei rahuldata. 
Objektiga tutvumine on KOHUSTUSLIK, hilisemaid pretensioone ei rahuldata.
Objektiga tutvumine toimub 10.07.2024 kell 10.00
Objektiga tutvumise soovist palume teada anda riigihangete registri teabevahetuse kaudu hiljemalt 08.07.2024 kell 16.00 ning edastada hankijale teabevahetuse kaudu objektiga tutvuma tuleva ettevõtte nimi, isiku nimi, isikukood ja telefon. Tutvumisele tulles peab kaasa võtma isikut tõendava dokumendi.
Pakkuja pakkumus, kes ei ole eelpool olevat tingimust täitnud tunnistatakse mittevastavaks ja lükatakse tagasi.
3.3.	Hinnapakkumus peab sisaldama kõiki otseseid ja kaudseid kulusid, mis on vajalikud lepingu nõuetekohaseks täitmiseks ja lepingu eesmärgi saavutamiseks. Pakkumuses peab olema arvestatud kõikide töödega ehk pakkumus peab olema hankija jaoks lõplik.
3.4.	Täitjal peavad olema nõuetekohased registreeringud majandustegevuse registris.
3.5.	Täitja on kohustatud tööde teostamisel jälgima üldtunnustatud kvaliteedi ja RYL 2010/2012/2013 nõudeid.
3.6.	Kogu dokumentatsioon esitada ühes eksemplaris elektrooniliselt allkirjastatuna (joonised dwg- ja pdf-vormingus; joonise nimetus/sisu peab kajastuma faili nimes). 
3.7.	Kogu üle antav teostusdokumentatsioon ning selle sisu täpsustada tellijaga enne tööde üle andmist.
3.8.	Kõik dokumendid nimetatakse kirjanurkades ja nimetustes vastavalt konkreetse projekteeritava objekti koodile. Objekti nimetus (läbivalt kõikides osades): „Filtri 12-Hoone“.
3.9.	 Hanke võitnud firma poolt töid teostavad isikud annavad nõusoleku taustakontrolli teostamiseks vastavalt KKS § 413 alusel.
3.9.1.	Julgeolekunõuded täitjale: 
3.9.1.1.	taotlema kaitseväe korralduse seaduse § 41³ sätestatud nõuete alusel vähemalt seitse (7) tööpäeva enne tööde algust sissepääsuluba Kaitseväe julgeolekualale ning esitama sissepääsutaotluse vormil oma töötajate andmetega (manuses) ja nende taustakontrolli teostamist lubava kirjaliku nõusoleku (manuses)
3.9.1.2.	Kaitseväel on õigus Teie ettevõtte töötajaid mitte lubada territooriumile, kui Teil ei ole õigeaegselt edastatud Kaitseväe julgeolekualale sissepääsuluba taotleva Kaitseväele teenuse osutamisega seotud füüsilise isiku nõusolek taustakontrolli läbiviimiseks ja muid sellega kaasnevaid dokumente;
3.9.1.3.	täitma julgeolekualaseid nõudeid julgeoleku kokkuleppes sätestatud tingimustel ning tagama nende täitmise alltöövõtja(te) poolt;
3.9.1.4.	arvestama asjaoluga, et julgeolekualaste nõuete mittejärgimine annab hankijale õiguse jätta hankeleping sõlmimata või hankeleping erakorraliselt etteteatamistähtaega järgimata üles öelda.